15. Ke’ng seo Jehofa a nyakago re se tseba ka yena? 34 Ke ka ntlha yang fa diphenyo tsa rona tsa semolao di tlhomologile thata jaana? Akanya ka seno: Basupi ba ga Jehofa ga se batho ba ba tumileng kgotsa ba ba nang le tlhotlheletso. Ga re boute, ga re eme matsholo a dipolotiki nokeng kgotsa go leka go tlhotlheletsa batho ba dipolotiki. Mo godimo ga moo, bangwe ba rona ba ba sekisiwang kwa dikgotlatshekelokgolo gantsi ba tsewa e le batho “ba ba sa rutegang e bile e le batho fela.” (Dit. 4:13) Ka jalo, go ya kafa batho ba lebang dilo ka teng, dikgotlatshekelo ga di patelesege go le kalo go atlhola kgatlhanong le baganetsi ba rona ba ba maatla ba dipolotiki le ba bodumedi gore di re atlholele ka tshiamiso. Le fa go ntse jalo, gangwe le gape dikgotlatshekelo di ile tsa re sireletsa! Diphenyo tsa rona tsa semolao di naya bosupi jwa gore re tsamaya “mo ponong ya Modimo, re patilwe ke Keresete.” (2 Bakor. 2:17) Ka jalo, re bolela jaana phatlalatsa le moaposetoloi Paulo: “Jehofa ke mothusi wa me; ga ke na ke boifa.”—Baheb. 13:6.